**ASOCIATIA GAL PODIȘUL TÂRNAVELOR**

**GHIDUL SOLICITANTULUI**

**PENTRU**

**M6/6B**

**-DEZVOLTAREA SERVICIILOR ŞI INFRASTRUCTURII DE BAZĂ, ÎN ECHILIBRU CU MEDIUL ŞI ECONOMIA LOCALĂ-**

**LEADER 2014-2020**

**PROGRAMUL NAŢIONAL DE DEZVOLTARE RURALĂ 2014 - 2020**

Program finanţat de Uniunea Europeană prin

**FONDUL EUROPEAN AGRICOL PENTRU DEZVOLTARE RURALĂ** și Guvernul României

**GHIDUL SOLICITANTULUI**

pentru accesare

**Măsura M6/6B** *„Dezvoltarea serviciilor şi infrastructurii de bază, în echilibru cu mediul şi economia locală”*

**Versiunea 3 - 2019**

*Ghidul Solicitantului este un material de informare tehnică a potenţialilor beneficiari ai măsurii 06 prevăzute în Strategia de Dezvoltare Locală Podișul Târnavelor finanțate prin intermediul Programului LEADER 2014-2020.*

*Ghidul Solicitantului prezintă regulile pentru pregătirea, elaborarea, editarea şi depunerea proiectului de investiţii, precum şi modalitatea de selecţie, aprobare şi derulare a implementării proiectului contractat cu Agenția pentru Finanțarea Investițiilor Rurale.*

*De asemenea, conţine lista indicativă a tipurilor de investiţii eligibile pentru finanţări din fonduri nerambursabile, documentele, avizele şi acordurile care trebuie prezentate, modelul Cererii de Finanţare, al Studiului de Fezabilitate/Documentaţiei de Avizare a Lucrărilor de Intervenţie şi al Memoriului Justificativ, al Contractului de Finanţare, precum şi alte informaţii utile realizării proiectului şi completării corecte a documentelor necesare.*

*Ghidul Solicitantului, precum şi documentele anexate pot suferi rectificări ca urmare a actualizării/modificărilor SDL, legislatiei naţionale şi comunitare sau procedurale – varianta actualizată a ghidului urmând a fi publicată pe pagina de internet a Asociatiei GAL Podișul Târnavelor*

**CUPRINS**

**CAPITOLUL 1 DEFINIȚII ȘI ABREVIERI**

* 1. *Definiții..................................................................................................................................4*
	2. *Abrevieri................................................................................................................................5*

**CAPITOLUL 2 PREVEDERI GENERALE**

* 1. *Contribuția măsurii ...............................................................................................................7*
	2. *Obiectivele măsurii ................................................................................................................7*
	3. *Contribuția publică, tipul și rata sprijinului.............................................................................7*
	4. *Legislație națională și europeană ..........................................................................................7*
	5. *Aria de aplicabilitate a măsurii ..............................................................................................8*

**CAPITOLUL 3 DEPUNEREA PROIECTELOR**

* 1. *Locația de depunere a Dosarului cererii de finanţare .............................................................8*
	2. *Perioada de depunere …..................................................................…....................................8*
	3. *Alocarea pe sesiune……..........................................................................................................8*
	4. *Punctajul minim.....................................................................................................................8*

**CAPITOLUL 4 CATEGORII DE BENEFICIARI** ..........................................................................................*9*

**CAPITOLUL 5 CONDIȚII MINIME PENTRU ACORDAREA SPRIJINULUI**.................................................*9*

**CAPITOLUL 6 CHELTUIELI ELIGIBILE ȘI NEELIGIBILE**

*6.1 Tipuri de investiții și cheltuieli eligibile .................................................................................11*

*6.2 Tipuri de investiții și cheltuieli neeligibile..............................................................................13*

**CAPITOLUL 7 SELECȚIA PROIECTELOR** ..............................................................................................*14*

**CAPITOLUL 8 VALOAREA SPRIJINULUI NERAMBURSABIL**.................................................................*16*

**CAPITOLUL 9 COMPLETAREA, DEPUNEREA ȘI VERIFICAREA DOSARULUI CERERE DE FINANȚARE**........................................................................................................................................*16*

*9.1 Completarea Cererii de Finanțare .......................................................................................17*

*9.2 Depunerea Dosarului Cerere de Finanțare...........................................................................17*

*9.3 Verificarea Dosarului Cerere de Finanțare...........................................................................20*

*9.4 Verificarea criteriilor de selecție..........................................................................................20*

*9.5 Selecția proiectelor..............................................................................................................20*

**CAPITOLUL 10 CONTRACTAREA FONDURILOR**................................................................... *21*

**CAPITOLUL 11 AVANSURI**................................................................................................... *22*

**CAPITOLUL 12 ACHIZIȚII**..................................................................................................... *22*

**CAPITOLUL 13 TERMENELE LIMITĂ ȘI CONDIȚIILE PENTRU DEPUNEREA CERERILOR DE PLATĂ A AVANSULUI ȘI A CELOR AFERENTE TRANȘELOR DE PLATĂ**.............................................................. *23*

**CAPITOLUL 14 MONITORIZAREA PROIECTULUI**................................................................. *24*

***Capitolul 1***

***DEFINIȚII ȘI ABREVIERI***

* 1. ***Definiții***

**Asociaţie de Dezvoltare Intercomunitară (ADI)** – structură de cooperare cu personalitate juridică, de drept privat, înfiinţate în condiţiile legii de unităţiile administrativ teritoriale pentru realizarea în comun a unor proiecte pentru dezvoltare de interes zonal sau regional ori furnizarea în comun a unor servicii publice (Legea Administraţiei publice locale nr. 215/2001).

**Aglomerare umană** - zonă în care populaţia şi/sau activităţile economice sunt suficient de concentrate pentru a face posibile colectarea apelor uzate şi dirijarea lor spre o staţie de epurare sau spre un punct final de evacuare, calculată în locuitori echivalenţi, care poate cuprinde mai multe unităţi administrativ-teritoriale sau doar o parte a acestora, în corelare cu prevederile din master planul judeţean/zonal pentru serviciul de alimentare cu apă şi de canalizare;

**Beneficiar** – persoană juridică / ONG care a realizat un proiect de investiţii şi care a încheiat un contract de finanţare cu AFIR pentru accesarea fondurilor europene prin FEADR;

**Cerere de Finanţare** – solicitarea completată electronic pe care potenţialul beneficiar o înaintează pentru aprobarea contractului de finanţare a proiectului de investiţii în vederea obţinerii finanţării nerambursabile;

**Cofinanţare publică** – fondurile nerambursabile alocate proiectelor de investiţie prin FEADR. Aceasta este asigurată prin contribuţia Uniunii Europene şi a Guvernului României;

**Derulare proiect** - totalitatea activităților derulate de beneficiarul FEADR de la semnarea contractului/deciziei de finanțare până la finalul perioadei de monitorizare a proiectului.

**Dosarul cererii de finanţare** – cererea de finanţare împreună cu documentele anexate.

**Drum modernizat** - Drumul care are partea carosabilă acoperită cu una din următoarele categorii de îmbrăcăminţi: beton-ciment, asfaltice de tip greu şi mijlociu;

**Eligibilitate** – îndeplinirea condiţiilor şi criteriilor minime de către un solicitant aşa cum sunt precizate în Ghidul Solicitantului, Cererea de Finanţare şi Contractul de finanţare pentru FEADR;

**Evaluare** – acţiune procedurală prin care documentaţia ce însoţeşte cererea de finanţare este analizată pentru verificarea îndeplinirii criteriilor de eligibilitate şi pentru selectarea proiectului în vederea contractării;

**Fişa sub-măsurii** – document ce descrie motivaţia sprijinului financiar nerambursabil oferit, obiectivele, aria de aplicare şi acţiunile prevăzute, tipurile de investiţie, categoriile de beneficiari eligibili şi tipul sprijinului;

**Fonduri nerambursabile** – fonduri acordate unei persoane juridice în baza unor criterii de eligibilitate pentru realizarea unei investiţii încadrate în aria de finanţare a sub-măsurii şi care nu trebuie returnate – singurele excepţii sunt nerespectarea condiţiilor contractuale şi nerealizarea investiţiei conform proiectului aprobat de AFIR;

**Implementare proiect** – totalitatea activităților derulate de beneficiarul FEADR de la semnarea contractului/deciziei de finanțare până la data depunerii ultimei tranșe de plată;

**Investitie noua -** lucrările de construcţii montaj, utilaje, instalatii, care se realizeaza pe amplasamente noi sau pentru constructiile existente carora li se schimba destinaţia.

**Modernizare** – cuprinde lucrările de construcții-montaj şi instalaţii privind reabilitarea infrastructurii şi/sau consolidarea construcţiilor, reutilarea/dotarea, extinderea (dacă este cazul) aparţinând tipurilor de investiţii derulate prin măsură, care se realizează pe amplasamentele existente, fără modificarea destinaţiei / funcţionalităţii iniţiale.

**Modernizare drum** – reprezintă amenajarea complexă a unui drum existent, prin sistematizarea elementelor geometrice şi aplicarea unei îmbrăcăminţi moderne în cadrul unui sistem rutier dimensionat conform reglementărilor tehnice în vigoare.

**Măsura** - defineşte aria de finanţare prin care se poate realiza cofinanţarea proiectelor (reprezintă o sumă de activităţi cofinanţate prin fonduri nerambursabile);

**Politica Agricolă Comună (PAC)** – set de reguli și mecanisme care reglementează producerea, procesarea şi comercializarea produselor agricole în Uniunea Europeană şi care acordă o atenţie crescândă dezvoltării rurale. Are la bază preţuri comune și organizări comune de piaţă;

**Reprezentantul legal** – persoana desemnată să reprezinte solicitantul în relatia contractuală cu AFIR, conform legislatiei în vigoare.

**Solicitant** – persoană juridică / ONG, potenţial beneficiar al sprijinului nerambursabil din FEADR;

**Valoare eligibilă a proiectului** – suma cheltuielilor pentru bunuri, servicii, lucrări care se încadrează în Lista cheltuielilor eligibile precizată în prezentul ghid și care pot fi decontate prin FEADR; procentul de confinanţare publică și privată se calculează prin raportare la valoarea eligibilă a proiectului;

**Valoarea neeligibilă a proiectului** – reprezintă suma cheltuielilor pentru bunuri, servicii şi / sau lucrări care sunt încadrate în Lista cheltuielilor neeligibile precizată în prezentul ghid şi, ca atare, nu pot fi decontate prin FEADR; cheltuielile neeligibile nu vor fi luate în calcul pentru stabilirea procentului de cofinanţare publică; cheltuielile neeligibile vor fi suportate financiar integral de către beneficiarul proiectului;

**Valoare totală a proiectului** – suma cheltuielilor eligibile şi neeligibile pentru bunuri, servicii, lucrări;

**Spatiu eligibil LEADER** – in acceptiunea acestei masuri cuprinde totalitatea Unitatilor Administrativ Teritoriale partenere, impreuna cu satele componente.

* 1. ***Abrevieri:***

**AFIR** – Agenţia pentru Finanţarea Investiţiilor Rurale, instituţie publică cu personalitate juridică, subordonată Ministerului Agriculturii şi Dezvoltării Rurale – scopul AFIR îl constituie derularea Fondului European Agricol pentru Dezvoltare, atât din punct de vedere tehnic, cât și financiar;

**GAL** - Grup de Acțiune Locală

**CRFIR** – Centrele Regionale pentru Finanţarea Investiţiilor Rurale, structură organizatorică la nivelul regiunilor de dezvoltare ale României a AFIR (la nivel naţional există 8 centre regionale);

**OJFIR** – Oficiile Judeţene pentru Finanţarea Investiţiilor Rurale, structură organizatorică la nivel judeţean a AFIR (la nivel naţional există 41 Oficii judeţene);

**FEADR** – Fondul European Agricol pentru Dezvoltare Rurală, este un instrument de finanţare creat de Uniunea Europeană pentru implementarea Politicii Agricole Comune.

**MADR** – Ministerul Agriculturii şi Dezvoltării Rurale;

**PNDR** – Programul Naţional de Dezvoltare Rurală este documentul pe baza căruia va putea fi accesat Fondul European Agricol pentru Dezvoltare Rurală şi care respectă liniile directoare strategice de dezvoltare rurală ale Uniunii Europene.

**AM POIM** – Autoritatea de Management Program Operaţional Infrastructură Mare

**POS MEDIU** – Programul Operaţional Sectorial Mediu

UAT – Unitate Administrativ Teritoriala

***Capitolul 2***

***PREVEDERI GENERALE***

***2.1 Contribuţia măsurii 06 – Dezvoltarea serviciilor şi infrastructurii de bază, în echilibru cu mediul şi economia locală:***

Măsura 06/6B „Dezvoltarea serviciilor şi infrastructurii de bază, în echilibru cu mediul şi economia locală” se încadrează, în prevederile art. 20 din Regulamentuli (UE) 1305/ 2013, în Măsura 07 – „Servicii de bază şi reînnoirea satelor în zonele rurale” și contribuie la domeniul de intervenție DI 6B - Încurajarea dezvoltării locale în zonele rurale.

Încadrarea cererii de finanțare se va face pe domeniul de intervenție DI 6B – „Încurajarea dezvoltării locale în zonele rurale”.

***2.2 Obiectivele măsurii***

*Obiectiv de dezvoltare rurală* – obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă.

*Obiective specifice ale măsurii:*

* Reducerea disparităților între mediul urban și mediul rural prin dezvoltarea infrastructurii de bază şi a serviciilor în teritoriu;
* Protecţia mediului prin reducerea consumului de energie din surse convenţionale;
* Îndeplinirea condiţiilor pentru dezvoltarea mediului economic pe cuprinsul teritoriului și crearea de locuri de muncă, prin dezvoltarea utilităților şi a serviciilor necesare;
* Îmbunătățirea condițiilor de viață a locuitorilor prin dezvoltarea si îmbunătățirea mediului ambient si a serviciilor publice locale;
* Creșterea numărului de locuri de muncă la nivelul teritoriului.

***2.3 Contribuția publică totală a măsurii, tipul și rata sprijinului, sumele aplicabile***

Sprijinul public nerambursabil acordat în cadrul acestei submăsuri va fi 100% din totalul cheltuielilor eligibile pentru proiectele negeneratoare de venit și nu va depăși 200.000 Euro/proiect.

Având în vedere costurile necesare implementării proiectelor, care presupun în majoritatea cazurilor investiţii cu construcţii-montaj, precum şi dotarea cu echipamente, valoarea sprijinului public a fost stabilită la maximum 200.000 Euro.

*Tip de sprijin:*

* Rambursarea costurilor eligibile suportate și plătite efectiv
* Plăți în avans, cu condiția constituirii unei garanții bancare sau a unei garanții echivalente corespunzătoare procentului de 100 % din valoarea avansului, în conformitate cu art. 45 (4) și art. 63 ale Reg. (UE) nr. 1305/2013.

***2.4 Legislația națională și europeană aplicabilă măsurii***

* PNDR 2014 – 2020;
* Reg. (UE) nr. 1305/2013;
* Reg. (UE) nr. 1303/2013;
* Legea 50/1991 privind autorizarea executarii lucrarilor de constructii, republicată, cu modificările și completările ulterioare;
* Legea 10/1995 privind calitatea în construcţii, republicată;
* Hotărâre 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii;
* H.G. nr. 907/2016, privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice**;**
* H.G 226/2015 privind stabilirea cadrului general de implementare a măsurilor PNDR cofinanțate din FEADR şi de la bugetul de stat, cu modificările și completările ulterioare;
* Alte reglementări aplicabile în domeniu;

***2.5 Aria de aplicabilitate a măsurii***

Măsura se adresează investițiilor realizate pe raza teritoriului GAL ce acoperă 14 unităţi administrativ teritoriale din județul Mureș reprezentate de către comunele Adămuş, Bahnea, Băgaciu, Bichis, Bogata, Coroisânmărtin, Cucerdea, Cuci, Găneşti, Mica, Ogra, Sânpaul, Suplac, precum şi de oraşul Iernut.

***Capitolul 3***

***DEPUNEREA PROIECTELOR***

***3.1 Locația de depunere a proiectelor***

Dosarul Cererii de Finanţare ce cuprinde Cererea de Finanţare completată și documentele ataşate (conform Listei Documentelor - partea E din Cererea de Finanţare), va fi depus în format fizic la sediul GAL, dacă nu se specifică altfel în Anunțul de lansare a sesiunii.

***3.2 Perioada de depunere a proiectelor***

Dosarul Cererii de Finanţare ce cuprinde Cererea de Finanţare completată și documentele ataşate (conform Listei Documentelor - partea E din Cererea de Finanţare), va fi depus la sediul GAL până în termenul și ora limită prevăzute în cadrul Anunțului de lansare a sesiunii de depunere.

***3.3 Alocarea pe sesiune***

Valoarea alocata pe sesiunea de depunere a proiectelor este cea menționată în cadrul Anunțului de lansare a sesiunii de depunere.

***3.4 Punctajul minim pe care trebuie să-l obțină un proiect pentru a putea fi finanțat***

Evaluarea proiectelor se realizează pentru proiectele ce au un punctaj estimat mai mare sau egal decat pragul de calitate menționat în anunțul licitației de proiecte.

**Pentru această măsură pragul minim este de 20 puncte.**

***Capitolul 4***

***CATEGORII DE BENEFICIARI ELIGIBILI***

*Dacă proiectul se află în sistem (solicitantul a mai depus același proiect și în cadrul altei măsuri din PNDR), acesta nu poate fi depus și la GAL.*

**Beneficiarii eligibili** pentru sprijinul acordat prin Măsura 6 de la nivelul GAL Podișul Târnavelor, sunt UAT-urile și asociațiile acestora, conform legislaţiei naţionale în vigoare.

***ATENŢIE!* *Reprezentantul legal al UAT poate fi Primarul sau înlocuitorul de drept al acestuia.***

***Reprezentantul legal al Asociației de Dezvoltare Intercomunitară este preşedintele consiliului de administraţie, în conformitate cu Legea nr. 215/2001 a administraţiei publice locale, republicată, cu modificările şi completările ulterioare).***

**Beneficiarii indirecți:**

• Populația teritorului GAL;

• Agenții economici de pe teritoriul GAL, inclusiv cei sprijiniți prin măsurile M4/6A și M1/2A;

• Minoritatea romă

Solicitanţii/beneficiarii pot depune proiecte aferente măsurilor de investiţii derulate prin PNDR 2014-2020, cu respectarea condiţiilor prevăzute la art. 3, art. 6 și art. 61 din HG nr. 226/2015 privind stabilirea cadrului general de implementare a măsurilor programului naţional de dezvoltare rurală cofinanţate din Fondul European Agricol pentru Dezvoltare Rurală şi de la bugetul de stat, cu modificările și completările ulterioare.

Prevederile indicate anterior se aplică corespunzator şi în cazul ADI, dacă un membru al asociaţiei se află în situaţiile prevăzute mai sus.

***Capitolul 5***

***CONDIŢII MINIME PENTRU ACORDAREA SPRIJINULUI***

Este important ca înaintea depunerii cererii de finanţare să stabiliți, obiectiv, punctajul pe care proiectul îl realizează şi să specificaţi valoarea punctajului în cererea de finanţare, secţiunea A6 *„Date despre tipul de proiect şi beneficiar”.*

***ATENȚIE!*** *Pentru justificarea condiţiilor minime obligatorii specifice proiectului dumnevoastră este necesar să fie prezentate în cuprinsul Studiului de Fezabilitate/Documentaţiei de Avizare pentru Lucrări de Intervenţii, Memoriului Justificativ toate informaţiile concludente, informaţii pe care documentele justificative anexate le vor demonstra şi susţine.*

***Solicitanţii vor detalia în cadrul Cererii de Finanţare secţiunea A6 „Date despre tipul de proiect şi beneficiar”.***

***IMPORTANT***

***Solicitanții pot depune Studiul de Fezabilitate/Documentaţia de Avizare pentru Lucrări de Intervenţii/, întocmit/ă în conformitate cu prevederile HG 28/2008, pentru obiectivele/proiectele de investiții prevăzute la art. 15 din HG 907/2016.***

***Pentru achiztiile simple (proiecte fara constructii/montaj) se poate depune Memoriu Justificativ.***

**• Solicitantul trebuie să se încadreze în categoria beneficiarilor eligibili:**

*Se vor verifica actele juridice de înființare și funcționare, specifice fiecărei categorii de solicitanți.*

**• Solicitantul trebuie să deţină drept real principal asupra terenurilor sau clădirilor care fac obiectul investiţiei.**

*Se vor verifica actele juridice/inventarul domeniului public care demonstrează dreptul real asupra terenurilor sau clădirilor care fac obiectul investiţiei.*

*Dincolo de dreptul de proprietate sunt acceptate urmatoarele drepturi reale principale:*

*- dreptul de uzufruct,*

*- dreptul de uz,*

*- dreptul de abitatie,*

*- dreptul de servitute,*

*- dreptul de superficie.*

• **Solicitantul trebuie să se angajeze că va asigura mentenanţa investiției pe o perioadă de minimum 5 ani de la data ultimei plăţi:**

*Se vor verifica declarația pe propria răspundere, Hotărârea Consiliului Local (Hotărârile Consiliilor Locale în cazul ADI.*

**• Solicitantul nu trebuie să fie în insolvență sau incapacitate de plată:**

*Se vor verifica: declarația pe propria răspundere, alte documente specifice, după caz, fiecărei categorii de solicitanți.*

**• Investiția trebuie să se încadreze în cel puțin unul din tipurile de sprijin prevăzute prin măsură:**

Acțiuni eligibile:

* Constructia (investitie noua) modernizarea şi extinderea clădirilor publice şi eficientizarea energetică a acestora, inclusiv dotarea cu surse de energie alternative (sedii de primării, sedii administrative etc.);
* Înfiinţarea/ modernizarea, amenajarea spaţiilor publice (amenajări de parcări, pieţe agroalimentare, spaţii pentru organizarea de târguri, etc.)
* Înfiinţarea/ modernizarea, amenajarea spaţiilor publice de recreere (parcuri, spaţii de joacă pentru copii, terenuri de sport, piste de biciclete etc.);
* Înfiinţarea/ modernizarea, amenajarea infrastructurii de interes turistic – trasee turistice tematice (pentru caruţe/ trăsuri/ şarete, către obiective turistice, teme gastronomice etc.), trasee pentru biciclete, facilităţi turistice de agrement etc.;
* Crearea şi/sau dotarea serviciilor publice de bază pentru populaţie (ex: intervenţii în caz de urgenţă, servicii de salubrizare, întreţinere infrastructură publică, etc.);
* Crearea infrastructurii de iluminat public utilizând energia regenerabilă;
* Cadastrare/ intabulare blocuri fizice/ tarlale și proprietăți publice, realizare plan parcelar;
* Modernizarea rețelei de drumuri de interes local.

Acțiuni neeligibile:

* Costurile cu întreținerea, reparațiile și exploatarea investiției realizate;
* Costuri privind închirierea de mașini, utilaje, instalații și echipamente;
* Costuri operaționale inclusiv costuri de întreținere și chirie.

***ATENȚIE!***

Proiectul de investiții în infrastructura rutieră de interes local trebuie să prevadă structuri rutiere cu îmbrăcaminți din mixturi asfaltice și/sau betoane de ciment.

Nu se admit la finanțare proiecte de investiții în infrastructura rutieră de interes local care prevăd structuri rutiere cu îmbrăcaminți de tip *pietruire macadam*, precum și îmbrăcaminți provizorii (*macadam semipenetrat cu bitum, macadam penetrat cu bitum, macadam penetrat cu emulsie, macadam protejat cu tratamente bituminoase*)!

*Se va verifica Studiul de Fezabilitate/ Documentația de Avizare pentru Lucrări de Intervenții.*

***•* Investiţia trebuie să se realizeze în cadrul teritoriului GAL Podișul Târnavelor:**

*Se va verifica dacă investiția se realizeză la nivel de UAT, respectiv în satele componente GAL.*

*Documente verificate:*

*Studiile de Fezabilitate/Documentațiile de Avizare pentru Lucrări de Intervenții/ Memoriu Justificativ,*

*și*

*Inventarul bunurilor ce aparţin domeniului public al UAT-ului, întocmit conform legislaţiei în vigoare privind proprietatea publică şi regimul juridic al acesteia, atestat prin Hotărâre a Guvernului şi publicat în Monitorul Oficial al României (copie după Monitorul Oficial) și în situaţia în care, în Inventarul bunurilor care alcătuiesc domeniul public, investițiile care fac obiectul proiectului, nu sunt incluse în domeniul public sau sunt incluse într‐o poziţie globală, solicitantul trebuie să prezinte*

 *și*

*Hotărârea Consiliului Local privind aprobarea modificărilor şi/sau completărilor la inventar în sensul includerii în domeniul public sau detalierii poziției globale existente sau clasificării în drumuri publice a unor drumuri neclasificate sau schimbării categoriei de drum public (din categoria funcțională a drumurilor de interes județean în categoria funcțională a drumurilor de interes local).*

*avizul administratorului terenului aparţinând domeniului public, altul decat cel administrat de UAT (dacă este cazul)*

**• Investiția trebuie să fie în corelare cu orice strategie de dezvoltare locală** *( daca este cazul)*

*Se va verifica extrasul din strategie*

• **Investiția trebuie să respecte Planul Urbanistic General:**

*Se va verifica dacă investiția respectă toate specificațiile din Certificatul de Urbanism eliberat în temeiul reglementărilor Documentaţiei de urbanism faza PUG.*

*În situaţia în care investiţia propusă prin proiect nu se regăseşte în PUG, solicitantul va depune Certificatul de Urbanism eliberat în temeiul reglementărilor Documentaţiei de urbanism faza PUZ.*

**• Investiția trebuie să demonstreze necesitatea, oportunitatea și potențialul economic al acesteia:**

*Se vor verifica Hotărârea Consiliului Local (Hotărârile Consiliilor Locale în cazul ADI), Studiile de Fezabilitate/Documentațiile de Avizare pentru Lucrări de Intervenții/ Memoriu Justificativ inclusiv capitolul privind analiza cost-beneficiu.*

***Capitolul 6***

***CHELTUIELI ELIGIBILE ŞI NEELIGIBILE***

***6.1 Tipuri de investiţii şi cheltuieli eligibile***

***În cadrul unui proiect cheltuielile pot fi eligibile şi neeligibile. Finanţarea va fi acordată doar pentru rambursarea cheltuielilor eligibile, cu o intensitate a sprijinului în conformitate cu Fişa măsurii 06 aferentă Strategiei de Dezvoltare Locală , în limita valorii maxime a sprijinului.***

***Cheltuielile neeligibile vor fi suportate integral de către beneficiarul finanţării.***

Fondurile nerambursabile vor fi acordate beneficiarilor eligibili pentru investiții corporale și/sau necorporale, conform următoarei **listei indicative a cheltuielilor eligibile:**

- ***Investitii cu constructii (investitii noi)/ modernizarea şi extinderea clădirilor publice şi eficientizarea energetică a acestora, inclusiv dotarea cu surse de energie alternative (sedii de primării, sedii administrative etc.);***

***Atenţie !***

*Costurile generale cu onorariile pentru arhitecţi, ingineri şi consultanţi, onorariile pentru consultanta privind durabilitatea economică şi de mediu, inclusiv studiile de fezabilitatea / documentaţiile de avizare a lucrărilor de intervenţii, se vor încadra în limita a 10% din totalul cheltuielilor eligibile pentru proiectele care prevăd construcţii-montaj*.

***- Înfiinţarea/ modernizarea, amenajarea spaţiilor publice (amenajări de parcări, pieţe agroalimentare, spaţii pentru organizarea de târguri, etc.)***

***- Înfiinţarea/ modernizarea, amenajarea spaţiilor publice de recreere (parcuri, spaţii de joacă pentru copii, terenuri de sport, piste de biciclete etc.);***

***- Înfiinţarea/ modernizarea, amenajarea infrastructurii de interes turistic – trasee turistice tematice (pentru caruţe/ trăsuri/ şarete, către obiective turistice, teme gastronomice etc.), trasee pentru biciclete, facilităţi turistice de agrement etc.;***

***- Crearea şi/sau dotarea serviciilor publice de bază pentru populaţie (ex: intervenţii în caz de urgenţă, servicii de salubrizare, întreţinere infrastructură publică, etc.);***

***- Crearea infrastructurii de iluminat public utilizând energia regenerabilă;***

***- Cadastrare/ intabulare blocuri fizice/ tarlale și proprietăți publice, realizare plan parcelar;***

***- Modernizarea rețelei de drumuri de interes local.***

În conformitate cu prevederile art. 45 alin. (2), lit. (d) din R (UE) 1305/2013, cu modificările și completările ulterioare, sunt eligibile investițiile intangibile privind achiziționarea sau dezvoltarea de software și achiziționarea de brevete, licențe, drepturi de autor, mărci.

**Potrivit dispozițiilor art. 7 alin.(4) din HG 226/2015 cu modificările şi completările ulterioare, costurile generale** ocazionate de cheltuielile cu construcția sau renovarea de bunuri imobile și achiziționarea sau cumpărarea prin leasing de mașini și echipamente noi, în limita valorii pe piață a activului precum onorariile pentru arhitecți, ingineri și consultanți, onorariile pentru consiliere privind durabilitatea economică și de mediu, inclusiv studiile de fezabilitate, vor fi realizate în limita a 10% din totalul cheltuielilor eligibile pentru proiectele care prevăd și construcții - montaj și în limita a 5% pentru proiectele care prevăd investiţii în achiziţii, altele decât cele referitoare la construcţii-montaj.

**Cheltuielile privind costurile generale ale proiectului** sunt:

**Cheltuieli** pentru consultanță, proiectare, monitorizare și management, inclusiv onorariile pentru consultanta privind durabilitatea economică și de mediu, taxele pentru eliberarea certificatelor, potrivit art. 45 din Regulamentul (UE) nr. 1305/2013, cu modificările şi completările ulterioare, precum şi cele privind obţinerea avizelor, acordurilor şi autorizaţiilor necesare implementării proiectelor, prevăzute în legislaţia naţională. Cheltuielile pentru consultanță în vederea organizării procedurilor de achiziții sunt eligibile.

**Cheltuielile** privind costurile generale ale proiectului, inclusiv cele efectuate înaintea aprobării finanţării, sunt eligibile dacă respectă prevederile art. 45 din Regulamentul (UE) nr. 1305 / 2013 cu modificările şi completările ulterioare şi îndeplinesc cumulativ următoarele condiții:

**a)** sunt prevăzute sau rezultă din aplicarea legislației în vederea obținerii de avize, acorduri şi autorizații necesare implementării activităților eligibile ale operațiunii sau rezultă din cerințele minime impuse de PNDR 2014 - 2020;

**b)** sunt aferente, după caz: unor studii şi/sau analize privind durabilitatea economică și de mediu, studiu de fezabilitate, proiect tehnic, documentație de avizare a lucrărilor de intervenție, întocmite în conformitate cu prevederile legislației în vigoare;

c)sunt necesare în procesul de achiziţii publice pentru activităţile eligibile ale operaţiunii;

**d)** sunt aferente activităților de coordonare şi supervizare a execuției şi recepției lucrărilor de construcții - montaj.

**Cheltuielile de consultanță şi pentru managementul proiectului** sunt eligibile dacă respectă condițiile anterior menționate şi se vor deconta proporțional cu valoarea fiecărei tranşe de plată aferente proiectului. Excepție fac cheltuielile de consultanta pentru întocmirea dosarului Cererii de Finanţare, care se pot deconta integral în cadrul primei tranşe de plată.

**Studiile** **de Fezabilitate/ Memoriile Justificative şi/sau documentaţiile de avizare a lucrărilor de intervenţie**, aferente cererilor de finanţare depuse de solicitanţii publici pentru Măsuri/sub-măsuri din PNDR 2014-2020, trebuie întocmite potrivit prevederilor legale în vigoare.

**Conţinutul-cadru** al proiectului tehnic va respecta prevederile legale în vigoare privind conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii".

**Cheltuielile** necesare pentru implementarea proiectului sunt eligibile dacă:

**a)** sunt realizate efectiv după data semnării contractului de finanţare şi sunt în legătură cu îndeplinirea obiectivelor investiţiei;

**b)** sunt efectuate pentru realizarea investiţiei cu respectarea rezonabilităţii costurilor;

**c)** sunt efectuate cu respectarea prevederilor contractului de finanţare semnat cu AFIR;

**d)** sunt înregistrate în evidenţele contabile ale beneficiarului, sunt identificabile, verificabile şi sunt susţinute de originalele documentelor justificative, în condiţiile legii.

***6.2 Tipuri de investiţii şi cheltuieli neeligibile***

**Cheltuielile neeligibile generale sunt:**

• cheltuielile cu achiziţionarea de bunuri și echipamente „second hand”;

* cheltuieli efectuate înainte de  semnarea contractului de finanțare a proiectului cu excepţia: costurilor generale definite la art 45, alin. 2 lit. c) din R (UE) nr. 1305 / 2013 , cu modificările și completările ulterioare care pot fi realizate înainte de depunerea cererii de finanțare;
* cheltuieli cu achiziția mijloacelor de transport pentru uz personal şi pentru transport persoane;
* cheltuieli cu investițiile ce fac obiectul dublei finanțări care vizează aceleași costuri eligibile;
* în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare;
* cheltuieli neeligibile în conformitate cu art. 69, alin (3) din R (UE) nr. 1303 / 2013 și anume:
1. dobânzi debitoare, cu excepţia celor referitoare la granturi acordate sub forma unei subvenţii pentru dobândă sau a unei subvenţii pentru comisioanele de garantare;
2. achiziţionarea de terenuri neconstruite şi de terenuri construite;
3. taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul sau a prevederilor specifice pentru instrumente financiare.

***Lista investiţiilor şi costurilor neeligibile se completează cu prevederile Hotărârii de Guvern nr. 226/2 aprilie 2015 privind stabilirea cadrului general de implementare a Măsurilor Programului Naţional de Dezvoltare Rurală cofinanţate din Fondul European Agricol pentru Dezvoltare Rurală şi de la bugetul de stat pentru perioada 2014 – 2020, cu modificările şi completările ulterioare.***

**Cheltuielile neeligibile specifice sunt**:

* Contribuția în natură;
* Costuri privind închirierea de mașini, utilaje, instalații și echipamente;
* Costuri operaționale inclusiv costuri de întreținere și chirie.

***Capitolul 7***

***SELECȚIA PROIECTELOR***

Proiectele prin care se solicită finanţare prin LEADER - FEADR sunt supuse unui sistem de selecţie, în baza căruia fiecare proiect este punctat conform criteriilor de selecție:

* Criteriul gradului de acoperire a populației deservite
* Criteriul acţiunilor inovative – care se realizează pentru prima dată în teritoriul GAL
* Criteriul deservirii minorităţilor, tinerilor sau femeilor
* Criteriul investiţiilor/serviciilor care deservesc mediul de afaceri, în special cele finanțate prin M4/6A și/ sau M5/6A
* Criteriul utilizarii energiei regenerabile şi eficientizarea energetică

***Toate proiectele eligibile vor fi punctate conform criteriilor de selecţie mai sus menţionate, iar sistemul de punctare este următorul:***

|  |  |  |  |  |
| --- | --- | --- | --- | --- |
| **Nr. Crt.** | **Criterii de selecţie** | **Sub-criterii de selecţie** | **Punctaj** | **Observaţii** |
| 1. **1**
 | Criteriul gradului de acoperire a populației deservite | Proiecte care deservesc o populație cât mai mare la nivelul teritoriului. | Max 30 p | *Se consideră numărul total de locuitori ai teritoriului, conform recensământului populaţiei şi locuinţelor din anul 2011.* |
| Peste 5.000 | 30p |
| 3.000-4.999 | 25p |
| 1.000-2.999 | 20p |
| 500-999 | 10p |
| 1. **2**
 | Criteriul acțiunilor inovative | Proiecte care conțin acțiuni inovative la nivelul teritoriului | 10 p | *Prin acțiune inovativă se va înțelege acea acțiune eligibilă care se va realiza pentru prima dată la nivelul teritoriului GAL.* |
| 1. **3**
 | Criteriul deservirii minorităților, tinerilor sau femeilor | Proiecte care prin obiectivele acestora deservesc populația din rândul minorităților, tinerilor sau femeilor. | Max 30p |  *Prin proiect se va demonstra numarul persoanelor din randul minoritatilor, tinerilor sau femeilor de la nivelul teritoriului GAL, care vor beneficia de serviciile/infrastructurile ce vor fi finanțate, conform recensământului populaţiei şi locuinţelor din anul 2011.* |
| Peste 200 | 30p |
| 100-199 | 25 |
| 20-99 | 20 |
|  |  |  |
| 1. **4**
 | Criteriul investiţiilor/serviciilor care deservesc mediul de afaceri | Proiecte care contin investiții sau servicii ce deservesc mediului de afaceri. | 10 p | *Prin proiect se va demonstra faptul ca implementarea acestuia va deservi operatorilor economici care au potențial de dezvoltare la nivelul teritoriului.* |
| 1. **5**
 | Criteriul utilizarii energiei regenerabile şi eficientizarea energetică | Proiecte care contin obiective cu privire la energie regenerabilă și eficientizare energetică. | 20p | *Prin proiect se va demonstra faptul că în implementarea acestuia se au în vedere echipamente/bunuri ce produc și/sau utilizează energie regenerabilă, ce conduc la o eficientizare energetică.*  |
| **Total maxim de puncte** | **100** | - |

Proiectele de modernizare a infrastructurii rutiere care prevăd doar construirea de trotuare, podețe de acces proprietăți, rigole scurgere ape pluviale sau în exces etc), sunt finanţate şi vor primi punctaj doar pentru criteriul de selecţie *„Criteriul gradului de acoperire a populației deservite”.*

**ATENŢIE! Toate activităţile** pe care solicitantul se angajează să le efectueze prin investiţie, atât la faza de implementare a proiectului cât şi în perioada de monitorizare, activităţi pentru care cererea de finanţare a fost selectată pentru finanţare nerambursabilă, devin condiţii obligatorii.

În situaţia în care, la verificarea oricărei cereri de plată, sau la verificările efectuate în perioada de monitorizare, se constată că aceste condiţii nu mai sunt îndeplinite de către proiect sau beneficiar, plăţile vor fi sistate, contractul de finanţare va fi reziliat şi toate plăţile efectuate de AFIR până la momentul constatării neregularităţii vor fi încadrate ca debite în sarcina beneficiarului, la dispoziţia AFIR.

Evaluarea proiectelor se realizează pentru proiectele ce au un punctaj estimat (autoevaluare/prescoring) mai mare sau egal decat pragul minim menționat în anunțul licitației de proiecte.

**Pentru această măsură pragul minim este de 20 puncte.**

***Capitolul 8***

***VALOAREA SPRIJINULUI NERAMBURSABIL***

Sprijinul acordat prin această măsură este reprezentat de rambursarea costurilor eligibile suportate și plătite efectiv.

Sprijinul public nerambursabil acordat în cadrul acestei măsuri va fi 100% din totalul cheltuielilor eligibile pentru proiectele negeneratoare de venit, sub rezerva aplicării art. 61 din R (UE) nr. 1303/2013 și nu va depăși 200.000 Euro/proiect.

Având în vedere costurile necesare implementării proiectelor, care presupun în majoritatea cazurilor investiţii cu construcţii-montaj, precum şi dotarea cu echipamente, valoarea sprijinului public a fost stabilită la maximum 200.000 Euro.

În cadrul acestei măsuri se pot acorda avansuri, cu condiția constituirii unei garanții bancare sau a unei garanții echivalente corespunzătoare procentului de 100 % din valoarea avansului, în conformitate cu art. 45 (4) și art. 63 ale Reg. (UE) nr. 1305/2013.

***Capitolul 9***

***COMPLETAREA, DEPUNEREA ȘI VERIFICAREA DOSARULUI***

***CERERII DE FINANȚARE***

Selecția proiectelor aferente măsurilor din SDL se va realiza de către GAL-uri, pe baza unei evaluări documentate, care va demonstra temeinicia şi imparţialitatea deciziei privind selecția proiectelor, aplicând criterii de selecție în conformitate cu prevederile fișelor măsurilor din SDL, adecvate specificului local, prin intermediul Comitetului de Selecție, alcătuit din membri ai parteneriatului local.

Principiul de bază al finanţării nerambursabile este acela al **rambursării cheltuielilor eligibile** efectuate (suportate și plătite efectiv) în prealabil de către beneficiar.

Un solicitant/beneficiar, după caz, poate obține finanțare nerambursabilă din FEADR și de la bugetul de stat pentru mai multe proiecte de investiții depuse pentru măsuri/sub-măsuri din cadrul PNDR 2014 **-** 2020, cu respectarea prevederilor art. 3 din H.G. 226/2015, cu modificările și completările ulterioare.

De asemenea, solicitanții vor avea în vedere prevederile Ghidului de implementare a Sm 19.2 - *Sprijin pentru implementarea acțiunilor în cadrul strategiei de dezvoltare locală,* disponibil pe www.afir.info, valabil la data lansării apelului de selecție în cadrul GAL.

Dosarul Cererii de Finanţare conţine Cererea de Finanţare însoţită de anexele tehnice şi administrative, legate într-un singur dosar, astfel încât să nu permită detaşarea şi / sau înlocuirea acestora.

Formularul standard al Cererii de Finanţare este prezentat în Anexa 1 la prezentul Ghid şi este disponibil în format electronic, la adresa de internet a GAL.

***Atenţie! Cererea de Finanţare trebuie însoţită de anexele prevăzute în modelul standard. Anexele Cererii de Finanţare fac parte integrantă din aceasta.***

***9.1 Completarea Cererii de Finanţare***

***Atenţie !***

*Pentru a facilita accesarea fondurilor europene nerambursabile prin FEADR, solicitantul poate beneficia de fonduri în avans, cu condiția constituirii unei garanții bancare sau a unei garanții echivalente corespunzătoare procentului de 100 % din valoarea avansului, în conformitate cu art. 45 (4) și art. 63 ale Reg. (UE) nr. 1305/2013.*

Completarea Cererii de Finanţare, inclusiv a anexelor acesteia, se va realiza conform modelului standard. Modificarea modelului standard (eliminarea, renumerotarea secţiunilor, anexarea documentelor suport în altă ordine decât cea specificată etc.) poate conduce la respingerea Dosarului Cererii de Finanţare pe motiv de neconformitate administrativă.

Cererea de Finanţare trebuie redactată pe calculator, în limba română. Nu sunt acceptate Cereri de Finanţare completate de mână.

Cererea de Finanţare trebuie completată într-un mod clar şi coerent pentru a înlesni procesul de evaluare a acesteia.

În acest sens, se vor furniza numai informaţiile necesare şi relevante, care vor preciza modul în care va fi atins scopul proiectului, avantajele ce vor rezulta din implementarea acestuia şi în ce măsura proiectul contribuie la realizarea obiectivelor programului.

**IMPORTANT! BUGETUL INDICATIV, Anexa A1 Deviz financiar- Capitolul 3, Anexa A2 DEVIZ PE OBIECT, Anexa A3 Deviz capitolul 2 și Deviz capitolul 5, vor fi completate în funcție de actul normativ care a stat la baza întocmirii SF/DALI/MJ,** Beneficiarul poate opta pentru obţinerea unui avans prin bifarea căsuţei corespunzătoare în Cererea de finanţare.

Beneficiarul care nu a solicitat avans la data depunerii Cererii de Finanţare, are posibilitatea de a solicita obţinerea avansului ulterior semnării Contractului de Finanţare FEADR cu condiţia să nu depaşească data depunerii primului dosar al Cererii de plată la Autoritatea Contractantă și atunci când are avizul favorabil a unei achizitii publice din partea AFIR. Avansul se recuperează la ultima tranşă de plata.

***9.2 Depunerea dosarului Cererii de Finanţare***

Dosarul Cererii de Finanţare ce cuprinde Cererea de Finanţare completată și documentele ataşate (conform Listei Documentelor - partea E din Cererea de Finanţare), va fi depus în format fizic la sediul GAL, dacă nu se specifică alftel în cadrul Anunțului de lansare a sesiunii de depunere.

Solicitantul va depune doua dosare complete a cererii de finantare (original+copie) impreuna cu

doua CD care contin scan dupa intregul dosar original (Cererea de Finanţare completată și documentele ataşate,conform Listei Documentelor  ‐ partea E din Cererea de Finanţare) impreuna cu Cererea de finantare in format editabil.

**Dosarul cererii de finantare trebuie sa fie legat iar documentele vor fi numerotate, opisate si semnate/stampilate.**

**Documentele necesare întocmirii Cererii de Finanţare:**

**1. Studiul de Fezabilitate / Documentaţia de Avizare pentru Lucrări de Intervenţii/ Memoriul Justificativ,**întocmite conform legislaţiei în vigoare privind conţinutului cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiecte de investiţii şi lucrări de intervenţii).

Pentru proiectele demarate din alte fonduri si nefinalizate, inclusiv in cazul in care pe amplasamentul pe care se propune investitia exista suprapuneri partiale cu proiecte anterior finantate, în completarea documentelor solicitate la punctul 1, solicitantul trebuie să depună un raport de expertiză tehnico-economică din care să reiasă stadiul investiției, indicând componentele/acțiunile din proiect deja realizate, componentele/acțiunile pentru care nu mai există finantare din alte surse, precum și devizele refăcute cu valorile rămase de finanțat. Cheltuielile aferente tronsoanelor executate partial sau total sunt neeligibile si se includ in bugetul proiectului in coloana cu cheltuieli neeligibile.

***Atenţie!***

*Conform prevederilor art.8 (3) (c) din HG 226/2015, pentru justificarea rezonabilităţii preţurilor pentru investiția de bază, proiectantul va avea în vedere prevederile HG 363/2010 privind aprobarea standardelor de cost pentru obiective de investiţii finanţate din fonduri publice, cu modificările şi completările ulterioare şi va menţiona sursa de preţuri folosită.*

**2.Certificat de Urbanism**, valabil la data depunerii Cererii de Finanţare, eliberat în condiţiile Legii nr.50/1991, republicată cu modificările si, completările ulterioare, privind autorizarea executării lucrărilor de construcţii.

**3.1**. **Inventarul bunurilor** ce aparţin domeniului public al UAT, întocmit conform legislaţiei în vigoare privind proprietatea publică şi regimul juridic al acesteia, atestat prin Hotărâre a Guvernului şi publicat în Monitorul Oficial al României (copie după Monitorul Oficial).

și

**3.2**. În situaţia în care în Inventarul bunurilor care alcătuiesc domeniul public drumurile care fac obiectul proiectului nu sunt incluse în domeniul public sau sunt incluse într-o poziţie globală sau nu sunt clasificate, solicitantul trebuie să prezinte Hotărârea/hotararile consiliului local privind aprobarea modificărilor şi / sau completărilor la inventar în sensul includerii în domeniul public sau detalierii poziţiei globale existente sau clasificării unor drumuri neclasificate,

**3.3** Avizul administratorului terenului aparţinând domeniului public, altul decat cel administrat de primarie (dacă este cazul)

**4.1 Hotărârea Consiliului Local/Hotărârile Consiliilor Locale în cazul ADI pentru infiintarea serviciului public (daca este cazul)**

**4.2 Hotărârea Consiliului Local/Hotărârile Consiliilor Locale în cazul ADI pentru implementarea proiectului**, cu referire la însuşirea/aprobarea de către Consiliul Local a următoarelor puncte (*obligatorii*):

* necesitatea, oportunitatea și potenţialul economic al investiţiei;
* lucrările vor fi prevăzute în bugetul/bugetele local/e pentru perioada de realizare a investiţiei în cazul obţinerii finanţării;
* angajamentul de a suporta cheltuielile de mentenanță a investiţiei pe o perioadă de minimum 5 ani de la data efectuării ultimei plăţi;
* numărul de locuitori deserviţi de proiect/utilizatori direcţi;
* numărul de locuitori aparținând minorităților, tinerilor sau femeilor deserviți de proiect;
* caracteristici tehnice (lungimi, arii, volume, capacităţi etc.);
* agenţii economici deserviţi direct de investiţie (dacă este cazul, număr și denumire);
* nominalizarea reprezentantului legal al UAT-ului/ADI pentru relaţia cu AFIR în derularea proiectului.

• angajamentul de asigurare a cofinantarii, daca este cazul.

**Modelul de hotarare a consiliului local (Anexa 10) este orientativ**

***Important!***

*Solicitanţii publici au obligaţia de excludere a oricărei contribuţii publice directe de la Bugetul de stat pentru investiţiile care urmează a se realiza, plăţile (pentru cheltuielile neeligibile etc.) urmând să fie efectuate numai din surse proprii sau atrase – a se vedea planul financiar.*

**5.1. Certificat de înregistrare fiscală**

**5.2. Încheiere privind înscrierea în registrul asociaţiilor şi fundaţiilor**, definitivă si irevocabilă/ **Certificat de înregistrare în registrul asociaţiilor şi fundaţiilor**

**şi**

**5.2.1. Actul de înfiinţare şi statutul ADI**

**6.** **Document de la bancă/trezorerie** cu datele de identificare ale băncii / trezoreriei şi ale contului aferent proiectului FEADR (denumirea, adresa băncii / trezoreriei, codul IBAN al contului în care se derulează operaţiunile cu AFIR).

**7.1 Notificare** privind conformitatea proiectului cu condițiile de igiena şi sănatate publică

sau

**7.2.Notificare** că investiția nu face obiectul evaluarii condițiilor de igienă și sănătate publică, dacă este cazul.

**8. Lista agenților economici** deserviţi de proiect, care va conţine denumirea, adresa, activitatea desfăşurată, codul proiectului cu finanţare europeană și valoarea totală a investiţiei, pentru fiecare investiţie accesibilizată şi a institutiilor - sociale și de interes public deservite direct de proiect.

**9. Raport asupra utilizării programelor** de finanţare nerambursabilă întocmit de solicitant (va cuprinde amplasamentul investiţiei, obiective, tip de investiţie, lista cheltuielilor eligibile, costuri şi stadiul proiectului, perioada derulării proiectului), pentru solicitanţii care au mai beneficiat de finanţare nerambursabilă începând cu anul 2007 pentru aceleaşi tipuri de investiţii.

**10.** **Notificare**, care să certifice conformitatea proiectului cu legislația în vigoare pentru domeniul sanitar veterinar și că prin realizarea investiției în conformitate cu proiectul verificat de DSVSA județeană, construcția va fi în concordanță cu legislația în vigoare pentru domeniul sanitar veterinar și pentru siguranța alimentelor, dacă este cazul.

**11. Extrasul din strategie**, care confirmă dacă investiția este în corelare cu orice strategie de dezvoltare locală

**12**. **Copie** **document** de identitate al reprezentantului legal al beneficiarului.

**13. Dovada achitarii integrale a datoriei față de AFIR, inclusiv dobânzile și majorările de întârziere, dacă este cazul**

**14**. **Declaratie plati catre GAL**

**15. Declaratie privind prelucrarea datelor cu caracter personal**

**16**. **Alte documente justificative** (se vor specifica de către solicitant, după caz).

***9.3 Verificarea dosarului Cererii de Finanţare***

Verificarea cererilor de finanţare se face la nivelul GAL și va respecta etapele specifice de verificare din cadrul manualului de procedura de la nivelul GAL:

- verificarea coformitatii dosarului depus

- verificarea eligibilitatii solicitantului si a cererii de finantare

- verificarea criteriilor de selectie

***9.4 Verificarea criteriilor de selecție***

Punctajul fiecărui proiect se va calcula în baza informațiilor furnizate de solicitant în cererea de finanțare, documentelor atașate acesteia și a anexelor la prezentul ghid.

**Concluzia privind evaluarea cererii de finanțare**

În urma verificărilor privind eligibilitatea solicitatntului, a proiectului si a criteriilor de selectie, pot exista patru situaţii:

* Proiectul este neconform
* proiectul este neeligibil;
* proiectul este eligibil şi neselectat.
* proiectul este eligibil si selectat

***9.5 Selecţia proiectelor***

Selectia proiectelor va fi realizata de Comitetul de selecţie constituit in acest sens la nivelul GAL și va fi format din reprezentanţi ai partenerilor din Grupul de Acţiune Locală.

Dacă unul dintre proiectele depuse pentru selecție aparține unuia dintre membrii comitetului de selecție, persoana/organizația în cauză nu are drept de vot și nu va participa la întâlnirea comitetului respectiv.

Se va publica un Raport de Selecţie, pe site-ul GAL şi la sediul acestuia, comunicându-se termenul de depunere a contestaţiilor şi modalitatea în care pot fi depuse contestaţii. În baza Raportului de selecţie publicat, GAL notifică în scris potenţialii beneficiari cu privire la rezultatul evaluării proiectului. Analiza contestaţiilor privind eligibilitatea proiectelor se va realiza de Comisia de contestaţii. În urma evaluării contestațiilor, Comisia de Contestaţii întocmeşte un raport de contestaţii, care va cuprinde rezultatul contestaţiilor, în urma căruia se va realiza Raportul de Selecție rectificat. Dupa parcurgerea procedurii de selectie si dupa caz, a celei de departajare, Comitetul de Selectie elaboreaza Raportul de Selectie aprobat de Preşedintele GAL. După verificarea raportului de selectie aprobat sau primirea raportului de selectie rectificat, GAL va notifica solicitantii privind rezultatele procesului de selectie.

**Criterii pentru departajarea proiectelor cu punctaj egal:**

În cazul proiectelor cu acelasi punctaj, departajarea acestora, se face în urmatoarea ordine:

1. Populație netă care beneficiază de servicii/infrastructuri îmbunătățite;
2. Populaţia din randul minoritatilor, tinerilor sau femeilor care beneficiază de servicii/infrastructuri finanţate.

În situatia în care si dupa aceasta departajare exista proiecte cu punctaj egal departajarea finala se va face în functie de valoarea eligibila, în sensul ca proiectele cu valoare mai mare vor avea întâietate.

Proiectele selectate de GAL vor fi depuse la OJFIR într-un singur exemplar letric și un exemplar pe suport electronic (CD). GAL va stabili în cadrul Anuntului de lansare a sesiunii numărul de exemplare pe care solicitantul trebuie să le depună la sediul GAL în vederea evaluării și selecției.

***Capitolul 10***

***CONTRACTAREA FONDURILOR***

Obiectul Contractului îl reprezintă acordarea finanțării nerambursabile de către AFIR, pentru punerea în aplicare a Cererii de Finanțare asumată de către solicitant, selectată de GAL și declarată eligibilă pentru finanțate de către AFIR . Solicitantului i se va acorda finanțarea nerambursabilă în termenii și condițiile stabilite în Contractul de Finanțare și anexele acestuia, în conformitate cu prevederile documentelor de accesare aferente sub-măsurii 19.2.

Cererea de Finanțare depusă de solicitant, rezultată în urma verificărilor, modificărilor și completărilor efectuate pe parcursul etapei de evaluare şi selecție devine obligatorie pentru solicitant. Solicitantul acceptă finanțarea nerambursabilă și se angajează să implementeze corect angajamentele asumate pe propria răspundere.

***Important!*** *În Cererea de Finanţare trebuie specificat numele proiectului/investiţiei așa cum este menţionat în Certificatul de Urbanism.*

Cu toate acestea, Cererile de Finanțare selectate la nivelul GAL vor fi depuse la OJFIR pe raza căruia se implementează proiectul, în temenul și condițiile prevăzute in procedura specifică de la nivelul AFIR.

Solicitantul are obligaţia de a depune  următoarele documente, cu  caracter  obligatoriu  conform HG  226/2015,  cu  modificarile  și  completarile  ulterioare  si  a procedurilor in vigoare la momentul notificarii:

1. Certificat/e  care  să  ateste  lipsa  datoriilor restante  fiscale,  emise  de  Direcţia  Generală  a

Finanţelor Publice şi, dacă este cazul, graficul de  reeşalonare a datoriilor către bugetul consolidat.

2.  Document emis de ANPM

2.1 Clasarea notificării

sau

2.2  Decizia  etapei  de  încadrare,  ca  document final (prin  care  se  precizează  că  proiectul  nu  se supune  evaluării  impactului  asupra  mediului  şi nici evaluării adecvate)

sau

2.3 Acord de mediu în cazul în care se impune evaluarea impactului preconizat asupra mediului

sau

2.4 Acord de mediu în cazul evaluării impactului asupra mediului și de evaluare adecvată (daca

este cazul)

sau

2.5 Aviz Natura 2000 pentru proiectele care impun doar evaluarea adecvată.

Termenul  maxim  de  prezentare  a  documentelor  emise  de  ANPM  este  precizat  in  notificarea

emisa in conformitate cu procedurile aprobate prin ordin al ministrului agriculturii si dezvoltarii rurale, termen care curge de la data comunicarii notificarii privind selectia proiectului.

 După expirarea termenului prevăzut pentru prezentarea documentului de mediu, contractul de

finanțare nu mai poate fi semnat.

3. Cazier judiciar al reprezentantului legal. Cazierul judiciar poate fi solicitat  de  către  AFIR,  în  conformitate  cu  prevederile  Legii  nr. 290/2004  privind  cazierul  judiciar,  republicată,  cu  modificările  şi completările ulterioare.

4. Cazier fiscal al solicitantului.

5. Copie a documentului de identitate al reprezentantului legal al beneficiarului.

6.  Declarația  de  eșalonare  a  depunerii  dosarelor  cererilor  de  plată,  inclusiv  cea  pentru decontarea TVA unde este cazul.

7. Dovada achitarii integrale a datoriei față de AFIR, inclusiv dobânzile și majorările de întârziere,

dacă este cazul.

Nota : Pentru investiţiile care prevăd construcţii-montaj, proiectul tehnic de execuţie se avizează după semnarea contractului de finanţare de către AFIR, în conformitate cu procedurile de lucru ale AFIR, conform prevederilor HG 226/2015 cu modificarile si completarile ulterioare si a procedurilor în vigoare la momentul notificării.

Atenţie !

Durata de execuţie a contractului de finanţare este de maxim 3 ani (36 de luni) pentru proiectele

care prevăd investiţii cu construcţii montaj.

***Capitolul 11***

***AVANSURI***

Plata avansului aferent contractului de finanţare este condiţionată de constituirea unei garanţii eliberate de o instituţie financiară bancară sau nebancară înscrisă în registrul special al Băncii Naţionale a României, în procent de 100% din suma avansului. Cuantumul avansului este prevăzut în contractul de finanţare încheiat între beneficiar şi AFIR. Utilizarea avansului se justifică de către beneficiar pe bază de documente până la expirarea duratei de execuţie a contractului prevăzut în contractul de finanţare, respectiv la ultima tranşă de plată. Garanţia prevăzută mai sus trebuie constituită la dispoziţia AFIR pentru o perioadă de timp mai mare cu 15 zile calendaristice faţă de durata de execuţie a contractului.

Garanţia este eliberată în cazul în care AFIR constată că suma cheltuielilor reale efectuate, care corespund contribuţiei financiare a Uniunii Europene şi contribuţiei publice naţionale pentru investiţii, depăşeşte suma avansului. AFIR efectuează plata avansului în contul beneficiarilor, deschis la Trezoreria Statului sau la o instituţie bancară.

Prevederile de mai sus sunt aplicabile numai în situația în care acestea nu contravin prevederilor specifice din cadrul legislației naționale aplicabile, la momentul solicitării avansului de către beneficiarul finanțării.

***Capitolul 12***

***ACHIZIȚII***

Beneficiarii finanțării reprezentați de UAT vor respecta prevederile Manualului de achiziții publice și Instrucțiunile de achiziții pentru beneficiari publici, disponibile pe site-ul www.afir.info. Nerespectarea de către beneficiarii FEADR a Instrucţiunilor privind achiziţiile publice - anexă la contractul de finanţare, atrage neeligibilitatea cheltuielilor aferente achiziţiei de servicii, lucrări sau bunuri.

***Capitolul 13***

***TERMENELE LIMITĂ ȘI CONDIȚIILE PENTRU DEPUNEREA CERERILOR DE PLATĂ A AVANSULUI ȘI A CELOR AFERENTE TRANȘELOR DE PLATĂ***

Pentru Beneficiarul care a optat pentru avans în vederea demarării investiției în formularul Cererii de Finanțare, AFIR poate să acorde un avans de maxim 50% din valoarea eligibilă nerambursabilă.

Avansul poate fi solicitat de beneficiar până la depunerea primei Cereri de plată.

Beneficiarul  poate  primi  avansul  numai  după  avizarea  unei achiziții de către AFIR.

Plata  avansului  aferent  contractului  de  finanţare  este  condiţionată  de  constituirea  unei garanţii eliberate  de  o  instituţie  financiară  bancară  sau    nebancară  înscrisă  în  registrul  special  al  Băncii  Naţionale  a  României, .

Garanţia financiară se depune odată cu Dosarul Cererii de Plată a Avansului.   Cuantumul avansului este prevăzut în contractul de finanţare încheiat între beneficiar şi AFIR.   Garanţia  financiară  este  eliberată  în  cazul  în  care  AFIR  constată  că  suma  cheltuielilor  reale  efectuate,  care  corespund  contribuţiei  financiare  a  Uniunii  Europene  şi  contribuţiei  publice  naţionale pentru investiţii, depăşeşte suma avansului.

Garanţia poate fi prezentată de beneficiarii privaţi și sub formă de poliţă de asigurare eliberată de o societate de asigurări, autorizată potrivit legislaţiei în vigoare. Garanţia  aferentă  avansului  trebuie  constituită  la  dispoziţia  AFIR  pentru  o  perioadă  de  timp   egală  cu  durata  de  execuţie  a  contractului   și  va  fi  eliberată  în  cazul  în  care  AFIR  constată  că  suma  cheltuielilor  reale efectuate,  care  corespund  contribuţiei  financiare a Uniunii Europene  şi  contribuţiei publice naţionale pentru investiţii, depăşeşte suma avansului.   Utilizarea avansului se justifică de către beneficiar pe bază de documente financiar‐fiscale până la  expirarea duratei de execuţie a contractului prevăzut în contractul de finanţare, respectiv la ultimatranșă de plată.  Beneficiarul  care  a  încasat  de  la  Autoritatea  Contractantă  plata  în  avans  şi  solicită  prelungirea  perioadei  maxime  de  execuţie  aprobate  prin  contractul  de  finanţare,  este  obligat  înaintea  solicitării  prelungirii  duratei  de  execuţie  iniţiale  a  contractului,  să  depuna  la  Autoritatea  Contractantă  documentul  prin  care  dovedește  prelungirea  valabilităţii  Scrisorii  de  Garanţie  Bancară/ Nebancară, poliţă de asigurare care să acopere întreaga perioada  de execuţie solicitată la  prelungire.

În etapa de autorizare a plăților, toate cererile de plată trebuie să fie depuse inițial la GAL pentru efectuarea conformității, iar ulterior, când se depun la AFIR, la dosarul cererii de plată, se va atașa și fișa de verificare a conformității emisă de GAL. Beneficiarii au obligația de a depune la GAL și la AFIR Declarațiile de eșalonare, conform prevederilor Contractului/Deciziei de finanțare. Pentru depunerea primului dosar de plată, se vor avea în vedere prevederile HG nr. 226/2015, cu modificările și completările ulterioare, în vigoare la data depunerii Dosarului Cererii de Plată. Dosarul Cererii de Plată se depune inițial la GAL, în două exemplare, pe suport de hârtie, la care se ataşează pe suport magnetic documentele întocmite de beneficiar. După verificarea de către GAL, beneficiarul depune documentația însoțită de Fișa de verificare a conformității DCP emisă de către GAL, la structurile teritoriale ale AFIR (OJFIR/CRFIR – în funcție de tipul de proiect). Dosarul Cererii de Plată trebuie să cuprindă documentele justificative prevăzute în Instrucţiunile de plată (anexă la Contractul de finanţare), care se regăsesc pe pagina de internet a AFIR, respectiv www.afir.ro.

Modelele de formulare care trebuie completate de beneficiar (Cererea de plată, Identificarea financiară, Declarația de cheltuieli, Raportul de asigurare, Declarația pe propria răspundere a beneficiarului) sunt disponibile la OJFIR sau pe site-ul AFIR (www.afir.info).

***Capitolul 14***

***MONITORIZAREA PROIECTULUI***

Dacă nu se specifică altfel în cadrul Contractului de Finanțare, durata de valabilitate a acestuia cuprinde durata de execuţie la care se adaugă 5 ani de monitorizarede la data ultimei plăţi  efectuate  de Autoritatea Contractantă.

Odată  cu  depunerea  cererii  de  finanţare,  se  înţelege  că  solicitantul  își   dă  acordul  în  ceea  ce  privește  publicarea  pe  site‐ul  AFIR  a  datelor  de  contact  (denumire,  adresă,  titlu  si  valoare  proiect). Totodată, prin depunerea Cererii de Finanțare, Beneficiarul îsi oferă acordul asupra clauzelor contractuale referitoare la monitorizarea proiectului, astfel cum se regăsesc în Contractul de Finantare.

Activele corporale şi necorporale rezultate din implementarea proiectelor finanțate prin LEADER, trebuie să fie incluse în categoria activelor proprii ale beneficiarului şi să fie utilizate pentru activitatea care a beneficiat de finanțare nerambursabilă pentru minimum durata prevazută în contract de la data efectuării ultimei plăti.

\* \* \*